Document ID: 32011D0837
Publication Date: 2011-12-12

Title and Content:
KOMISIJAS ĪSTENOŠANAS LĒMUMS
(2011. gada 12. decembris),
ar kuru labo Lēmumu 2010/399/ES, ar ko no Eiropas Savienības finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu, uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA)
(izziņots ar dokumenta numuru C(2011) 9130)
(Autentisks ir tikai teksts slovēņu valodā)
(2011/837/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu (1) un jo īpaši tās 7. panta 4. punktu,
ņemot vērā Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (2) un jo īpaši tās 31. pantu,
apspriedusies ar Lauksaimniecības fondu komiteju,
tā kā:
(1)
Ar Lēmumu 2010/399/ES (3) Komisija izslēdza no Eiropas Savienības finansējuma EUR 2 280 860,00 lielu summu Slovēnijai agrovides un mazāk labvēlīgu apgabalu lauku attīstības pasākumiem attiecībā uz summām, kas līdz 2009. gada 23. jūnijam no saņēmējiem vēl nebija atgūtas. Iepriekš minētā summa izriet no datiem, kurus Slovēnija iesniedza Komisijai. Slovēnija tika informēta par to, ka šīs summas, ja tās atgūtas pēc 2009. gada 23. jūnija, nav ne jādeklarē, ne arī jāatmaksā Komisijai.
(2)
Kad Slovēnija iesniedza Eiropas Komisijai galīgo izdevumu deklarāciju un galīgo maksājumu pieprasījumu pārejas posma lauku attīstības programmu noslēgšanai, tā kļūdaini iekļāva galīgajās deklarācijās summas, kas bija atgūtas un uz kurām attiecās iepriekš minētā finanšu korekcija. Pamatojoties uz Slovēnijas iesniegtajiem datiem par summām, tika pieņemts Lēmums 2009/984/ES (4), ar ko nosaka galīgo saldo, kas izmaksājams Čehijai, Ungārijai un Slovēnijai vai atgūstams no tām, slēdzot programmu pārejas posma lauku attīstības pasākumu jomā, kuras finansē Eiropas Lauksaimniecības virzības un garantiju fonds (ELVGF).
(3)
Pēc atgūšanas rīkojuma saņemšanas Lēmuma 2010/399/ES labošanai Slovēnija informēja Komisiju, ka daļa korekcijas jau bija atskaitīta Lēmumā 2009/984/ES. Pēc padziļinātas analīzes un apstiprinājuma, ko sniedz Slovēnijas maksājumu aģentūra, apstiprinājās EUR 2 170 331,88 liela pārsnieguma summa.
(4)
Tāpēc Slovēnija ir parādā Komisijai vienīgi summu, kas vienāda ar starpību starp sākotnējās korekcijas summu EUR 2 280 860 Lēmumā 2010/399/ES un atgūto summu EUR 2 170 331,88 apmērā, kas deklarēta Lēmumā 2009/984/ES. Šī starpība ir vienāda ar EUR 110 528,12. Sākotnējais atgūšanas rīkojums tiks aizstāts ar jaunu rīkojumu par EUR 110 528,12 lielu summu.
(5)
Tāpēc attiecīgi būtu jālabo Lēmums 2010/399/ES,
IR PIEŅĒMUSI ŠO LĒMUMU.
1. pants
Visus Lēmuma 2010/399/ES pielikumā norādītos ierakstus attiecībā uz Slovēniju aizstāj ar ierakstiem, kas norādīti šā lēmuma pielikumā.
2. pants
Šis lēmums ir adresēts Slovēnijas Republikai.
Briselē, 2011. gada 12. decembrī

Classification:
Level 1 Categories: 100161
100144
100146
100156
Level 2 Categories: 100277
100283
100185
100177
100282
100245
Level 3 Categories: 2442
5781
5283
122
2106
712
1005
914
2200
All Categories: 2965
5138
5898
8460